|  |  |
| --- | --- |
| Numri i lëndës: | 2018:042412 |
| Datë: | 25.02.2020 |
| Numri i dokumentit:  | 00855349 |

**P. nr.176/16**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit M.Sh sipas aktakuzës së PTH-së D.P. në Pejë PP/II.nr .591/13 të dt.23.2.2016 për shkak të veprës penale: shmangie nga tatimi nga neni 249 par2 të KPK-së pas përfundimit të shqyrtimit fillestar , publik dhe me gojë, të mbajtur në pranin e të pandehurit M. Sh mbrojtësi i tij av. Gani Kelmendi nga Peja i caktuar sipas autorizimit dhe të prokurorit të shtetit Ardiana Veseli me dt.25.2.2020 ka marrë dhe botërisht ka shpallë këtë :

**A K T GJ Y K I M**

**I pandehuri M. Sh i lindur me dt... në D e M Komuna e P, ku edhe tani jeton, i njohur me dokument identifikues numër ...., i biri i S dhe nënës H e gjinisë B ka të kryer shkollën fillore , i pa punë , i martuar baba i 3 fëmijëve, i gjendjes së dobët ekonomike, kinse i pa dënuar më parë nga gjykata, shqiptar, shtetas i Republikës së Kosovës , gjendet në liri.**

**ËSHTË FAJTOR**

Për arsye se:

 Që nga muaji Qershor 2009 deri në muajin Mars 2010 , në Pejë , me qëllim të shmangies së tatimit dhe kontributeve të përcaktuara me ligj , nuk i përfshi informatat lidhur me të ardhurat personale, tatimin në vlerë n e shtuar (TVSH) dhe kontribute personale në atë mënyrë që i pandehuri M.Sh duke qenë pronat i N.T.P A C , me seli në fsh. D Komuna e Pejës duke ushtruar veprimin biznesor të shitjes së mallrave të përziera , me qëllim të përfitimit të kundërligjshëm nuk ka deklaruar në administratën tatimorë të Kosovës (ATK) qarkullimin që e ka pasur në kuadër të aktivitetit të tij afarist , ashtu që në periudhën kohore nga muaji Qershor 2009 deri në Maj 2010 , i është shmangur tatimit në vlerën e shtuar në shumë prej 9.575.98 euro , tatimi në të ardhura individuale 6.079.29 euro dhe kontributet të pensionale prej 1.800.00 euro , ashtu që tatimi dhe kontributet të shmangura janë në tërësi prej 17.455.27 euro me ç’ rast i ka shkaktuar dëm buxhetit të Kosovës në vlerë prej 17.455.27 euro.

-me çka ka kryer vepre penale :shmangie nga tatimi nga nenin249 par 2 të KPK-së

Prandaj gjykata të pandehurin konform nenit 34, 35, 36,38, 39,41, 42,43,44, dhe nenit 249 par 2 të KPK-së.

**E GJYKON :**

Me dënim me gjobë në shumë prej  **1.000 € euro**, të cilën i pandehuri është i obliguar ta paguaj në afat prej 30 ditësh , në rast të mospagimit gjoba në fjalë i zëvendësohet me dënim me burg duke llogaritur 20 (njëzet) euro për 1 ( një) ditë burgu .

 **Me dënim burgu,**

Në atë mënyrë që ia përcakton dënimin me burg në kohëzgjatje prej 1 vit , e të cilin dënim i pandehuri fare nuk do ta vuaj nëse në afat prej 3 vite nuk kryen ndonjë vepër tjetër penale .

Obligohet i pandehuri që në emër të paushallit gjyqësorë të paguaj shumën prej 15 euro , , në emër të shpenzimeve të procedurës penale shumën prej 80 euro kurse ne emër te taksës për mbrojtjen e viktimave të krimit shumën prej 30 euro - të gjitha këto 15 ditë pasi që aktgjykimi të merr formën e prerë.

E dëmtuara për realizimin e kërkesës pasurore juridike udhëzohet në kontest civil.

**A r s y e t i m**

Prokuroria Themelore në Pejë me dt.23.2.2016 kundër të pandehurit M.Sh ka ngritë aktakuzë PP/II. nr.591/13, për vepër penale : Shmangie nga tatimi nga neni 249 par 2 të KPK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, mbrojtësit të të pandehurit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë që është rrethanë veçanërisht lehtësues , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme gjendjen e varfër ekonomike i pandehuri është mbajtës i familjes prej 5 anëtarësh , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi obligimin e të pandehurit për taksat për programin e kompensimit të viktimave të krimit është marrë konform Ligjit nr. 05/L-036.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

 Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë.25.2.2020.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .